สวัสดีค่ะ ดิฉันอายุ 38ปี เมื่อไม่นานหัวใจเต้นรัวผิดจังหว่ะ168จนเข้าห้องฉุกเฉิน จึงได้ทราบว่าเป็นไฮเปอร์ไทรอยด์กับภาวะเลือดจาง คุณให้ยามาดังนี้ Methimazole 5mg 3เม็ด หลังอาหารเช้า Atenolol 50mg ครึ่งเม็ด หลังอาหารเช้า Folic acid 5mg 1เม็ด หลังอาหารเช้า Ferrous sulphate tab 200mg 3เม็ดหลังอาหารกลางวัน พอดีว่าตอนนอนรพ.ไม่มีอาการกรดไหลย้อนเลย จึงลืมแจ้งคุณว่ามีอาการกรดไหลย้อนในชีวิตประจำวัน คุณเลยไม่ได้จัดยามาให้ รวมถึงลืมถามว่าไฮเปอร์ไทรอยด์รับประทานอะไรได้บ้าง คำถามคือ 1. ไฮเปอร์ไทรอยด์ ทานยาลดกรดได้มั้ย เพราะทรมานมากเวลากรดมันไหลย้อน แน่นอกแน่นคอไปหมด แล้วถ้ากินได้ ให้กินอย่างไรคะ ขอความกรุณาคุณแนะนำหน่อยค่ะ ที่เคยทานก่อนจะทราบว่าเป็นไทรอยด์ก็กราวิตค่อน(นานๆกินที),Miracid (ตัวนี้เคยกินมาก่อน) 2.อาหารอะไรบ้างที่ไฮเปอร์ไทรอย+เลือดจางสามารถทานได้ ขอบพระสำหรับคำตอบอย่างสูงค่ะ
สวัสดีค่ะ การรับประทานยาหลายๆชนิดร่วมกัน จะต้องระวังเรื่องการทำปฏิกิริยากันระหว่างยา และการดูดซึมของยาแต่ละชนิดที่อาจส่งผลถึงกันได้ จึงควรแจ้งแพทย์ที่ดูแลให้ทราบทุกครั้งเกี่ยวกับยาประจำตัวที่ใช้โดยยารักษาไทรอยด์หรือ methimazole นั้น ไม่ควรกินคู่ไปกับยาลดกรด miracid เนื่องจากยาลดกรด จะไปลดความเป็นกรดในกระเพาะ และทำให้การดูดซึมยา methimazole น้อยลงได้โดยอาจจะกินเป็นยา methimazole ก่อน แล้วหลังจากนั้นอีก 1 ชั่วโมงจึงค่อยกินยาลดกรด หลังจากนั้นอีกอย่างน้อย 30 นาทีจึงค่อยรับประทานอาหารค่ะ แนะนำการสอบถามกับแพทย์หรือเภสัชกรที่ดูแลโดยตรงดูอีกครั้งในคนมีไทรอยด์ทำงานมากผิดปกติหรือเลือดจาง ไม่ได้มีอาหารที่ต้องห้าม หรืออาหารที่เน้นเป็นพิเศษ ควรรับประทานอาหารให้ครบ 5 หมู่ และกินอาหารที่มีธาตุเหล็กเช่นเนื้อแดง นม ไข่ ให้เพียงพอด้วย